stanford-oval/wikipedia huggingface dataset:
צ'ארלס רוברט ג'נקינס
הערות שוליים

↑  Schorn, Daniel (11 בפברואר 2009). "Deserter Recalls N. Korean Hell". CBS News. אורכב מ-המקור ב-26 בינואר 2013. {{cite news}}:  (עזרה)
| --- | --- |
בקרת זהויות :  NLI: 987007301724305171  BIBSYS: 8026559  GND: 137908679  ISNI: 0000 0001 1453 1628  LCCN: n2007056562  NDL: 01016135  NKC: xx0092028  NLK: KAC200711301  SUDOC: 136841449  VIAF: 98470938   WorldCat (עם VIAF): 98470938
צ'ארלס רוברטס סווארט

צ'ארלס רוברטס סווארט (באנגלית: Charles Robberts Swart‏; 5 בדצמבר 1894, וינבורג, מדינת אורנג' החופשית – 16 ביולי 1982, בלומפונטיין, דרום אפריקה) היה המושל הכללי האחרון של איחוד דרום אפריקה ונשיאה הראשון של הרפובליקה של דרום אפריקה.
ביוגרפיה

סווארט נולד ב-5 בדצמבר 1894 בחוות מורגנצון, במחוז וינבורג ברפובליקה הבורית מדינת אורנג' החופשית (שהפכה לקולוניה בריטית בשנת 1902 ולפרובינציה באיחוד דרום אפריקה בשנת 1910).  סווארט היה השלישי מבין ששת ילדיהם של הרמאנוס ברנארדוס סווארט ואלטה קתרינה רוברטס. מלחמת הבורים השנייה פרצה כשהיה בן חמש שנים, ובמהלכה שהה עם אמו ואחיו במחנה ריכוז בווינבורג. אביו נפצע ונשבה על ידי הבריטים במהלך קרב פרדברג, ונותר שבוי עד תום המלחמה.
בגיל 7 החל ללמוד בבית ספר ממשלתי בווינבורג, אולם לאחר מכן עבר לבית ספר שהוקם על ידי הקהילה האפריקאנרית בתגובה למדיניות האנגליפיקציה בבתי הספר הממשלתיים של אלפרד מילנר. בסופו של דבר בתי הספר התאחדו וסווארט השלים את לימודיו בגיל 13. בשנת 1914 החל לעסוק בעריכת דין. הוא שהה תקופה קצרה בהוליווד, שם השתתף בסרטים אילמים.
בשנת 1923 נבחר לפרלמנט מטעם ליידיברנד, וייצג את המקום עד לשנת 1938. במהלך תקופה זו הפך למנהיג המפלגה הלאומית במדינת אורנג' החופשית ובשנת 1939 נבחר לפרלמנט כנציג וינבורג. בשנת 1948, עם ניצחונה של המפלגה הלאומית בבחירות הכלליות, מונה סווארט לתפקיד שר המשפטים, והיה אחראי לחקיקה שחיזקה את סמכויות המשטרה במאבקה נגד פעילות נגד מדיניות האפרטהייד. בין 1949–1950 שימש גם כשר החינוך, האמנות והמדע, ובשנת 1958 שימש כראש הממשלה בפועל.
בשנת 1960 התמנה סווארט למושל כללי של איחוד דרום אפריקה. כמו קודמו בתפקיד סירב אף הוא להישבע אמונים למלכה אליזבת השנייה וללבוש את התלבושת הייצוגית של נציגיה. במשאל עם שנערך בהמשך אותה שנה תמך רוב קטן של המצביעים הלבנים בכינון רפובליקה. כך, בשנת 1961, לאחר שחתם על החוקה הראשונה של הרפובליקה, ביקש סווארט ממלכת אנגליה לשחררו מתפקידו, והפרלמנט בחר בו כנשיאה הראשון של הרפובליקה, תפקיד ראש מדינה ייצוגי בעיקרו, שבא תחת תפקיד המושל הכללי. למרות שנבחר לכהונה בת שבע שנים, סווארט פרש במאי 1967 לאחר שכיהן שש שנים בתפקיד.
הערות שוליים

↑  סווארט - נשיא דרום אפריקה, מעריב, 11 במאי 1961
↑  ד"ר דונגס - נשיא דרום אפריקה, דבר, 1 במרץ 1967
| נשיאי דרום אפריקה |
| --- | --- | --- |
| חוקת 1961 (תפקיד ייצוגי) | צ'ארלס רוברטס סווארט • תאופילוס אבנהעזר דונגס • ז'וזואה פרנסואה נודה • יאקובוס יוהנס פושה • יוהאנס דה קלרק • ניקולאס יוהאנס דידריקס • מרה פיליון • ג'ון פורסטר • מרה פיליון |  |
| חוקת 1983 (תפקיד ביצועי) | פיטר וילם בותה • כריס היוניס • פיטר וילם בותה • פרדריק וילם דה קלרק |  |
| חוקת 1996 (תפקיד ביצועי) | נלסון מנדלה • תאבו מבקי • קגאלמה מוטלנטה • ג'ייקוב זומה • סיריל רמפוזה |  |
| --- | --- |
בקרת זהויות :  GND: 133462838  ISNI: 0000 0001 1766 9016  LCCN: no2008006459  SNAC: w6g16zw1  TePapa: 65576  VIAF: 63805644   WorldCat (עם VIAF): 63805644
צ'ארלס רוביה

צ'ארלס רוביה (באנגלית: Charles Wanyoike Rubia;‏ 1923 – 23 בדצמבר 2019) היה פוליטיקאי קנייתי, שהיה ראש העיר הראשון של ניירובי שהיה יליד אפריקה.
ביוגרפיה

בשנת 1963 נבחר לראשונה לראשות עיריית ניירובי, והיה לראש העיר הראשון שהיה יליד אפריקה. הוא סיים את כהונתו בשנת 1967.
לאחר שסיים את כהונתו כראש עיר, התמודד רוביה לפרלמנט מטעם מפלגת האיחוד הלאומי של קניה באפריקה במחוז הבחירה "Starehe" ונבחר, ואף היה חבר הקבינט הממשלתי. הוא היה חבר הפרלמנט משנת 1969 ועד לשנת 1988.
בשנת 1990 הוא נכלא ללא משפט בכלא באבטחה מרבית יחד עם הפוליטיקאי והאקטיביסט קנת' מטיבה בשל קריאותיהם להחלת דמוקרטיה בקניה, שתאפשר התמודדות של מפלגת רבות, ובשל התנגדותם החריפה לנשיא קניה דניאל אראפ מוי שהנהיג משטר חד-מפלגתי. לאחר שנה בכלא, השניים שוחררו והמשטר החד-מפלגתי בוטל.
ביולי 2018 זכה בתואר דוקטור לשם כבוד מהאוניברסיטה הטכנולוגית של מוראנג'ה, על סיועו לגיוס הקהילה לעזרה להקמת האוניברסיטה.
בשנת 1992 הקים את מפלגת "הקונגרס הלאומי של קניה" (אנ').
רוביה מת בביתו שבניירובי ב-23 בדצמבר 2019, בגיל 96.
הערות שוליים

↑  Uwechue, Raph (25 בדצמבר 1991). "Africa Who's who". Africa Journal Limited – via Google Books. {{cite web}}:  (עזרה)
↑  Nairobi's first African Mayor Charles Rubia to be buried on Monday, Capital News, ‏2019-12-26 (באנגלית)
↑  Special Correspondent, Charles Rubia: From first African mayor of Nairobi to multi-party hero, The Standard
↑  "attacho.com". attacho.com.(הקישור אינו פעיל)
↑  "Moi's Minister Dies in Nairobi - Kenyans.co.ke".
↑  "Nairobi's first black mayor Charles Rubia dies at 96". The Star.
↑  "Charles Rubia: Veteran politician dies at 96". www.msn.com. נבדק ב-2019-12-24.
פנחס גינוסר

| --- | --- |

 לידה:  13 באפריל 1924 ט' בניסן ה'תרפ"ד תל אביב, פלשתינה (א"י) בריטניה
 פטירה:  מרץ 2008 (בגיל 83) ד' באדר ב' ה'תשס"ח ירושלים, ישראל ישראל
 מקום קבורה:  הר המנוחות
 מדינה:  ישראל 
 כינוי:  אמנון
 השתייכות:   לח"י
 תקופת הפעילות:  1940–1948 (כ־8 שנים)
 פעולות ומבצעים
 ניסיון ההתנקשות בג'פרי מורטון  התקפת המחנה הבריטי בחולון
 תפקידים אזרחיים
 פעיל במפ"ם ומק"י  מרצה ללשון וספרות באוניברסיטת בן-גוריון
 
פנחס גִינוֹסָר (גוֹלְדְפַרְבּ) (13 באפריל 1924, תל אביב - מרץ 2008, ירושלים) היה מלוחמי מחתרות האצ"ל והלח"י, פעיל במפלגה הקומוניסטית הישראלית כחלק מהפלג שתמך בציונות ב-1965, חוקר במדרשת בן-גוריון ועורך ספרים בנושא תולדות הציונות.
תקופת נעוריו

גינוסר נולד בתל אביב בשם פנחס גולדפרב לצבי ורחל, ילידי הארץ. המשפחה הייתה אמידה, אביו היה רואה חשבון וכיהן בין היתר כרואה החשבון הראשי של חברת החשמל. אמו הייתה עקרת בית.
האווירה הפוליטית בבית הושפעה מאוד מהתנועה הרוויזיוניסטית, שאביו היה מנהיג מקומי בה. רקע זה הביאו להצטרף לארגון האצ"ל בהיותו בן 14. למרות תמיכת אביו ברעיונות הלאומיים שייצג הארגון, הוא התנגד לפעילות המחתרתית של בנו, ובשל כך אף סילק אותו מהבית לתקופה.
פעילותו בלח"י

עם הפילוג באצ"ל בשנת 1940 הצטרף לקבוצת הפורשים בראשותו של אברהם שטרן. כינויו המחתרתי היה "אמנוֹן".
ב-1943 היה אחראי על הגיוס לארגון, בעיקר בקרב בני נוער. ב-1944 אחראי על סניפי השרון והשומרון, וב-1945 התמנה לאחראי על אזור חיפה והצפון.
גינוסר השתתף בפעולות רבות של הארגון, בהן מעשי שוד למימון פעילות המחתרת, ניסיון ההתנקשות בג'פרי מורטון וההתקפה על מחנה הצבא הבריטי בחולון, בה נפצע.
היה מבין חברי הארגון שהוגלו לאפריקה על ידי הבריטים. ב-12 ביולי 1948 שב לארץ ישראל.
לאחר הקמת המדינה ושובו לישראל הועמד גינוסר בראש תנועת הנוער של מפלגת הלוחמים, ערך את הירחון "חזית הנוער" והיה מזכיר המערכת של עיתון "המעש".
גינוסר חויב על ידי שלטונות המדינה הצעירה בשירות צבאי, וב-1950 גויס לצה"ל. שירת בחטיבת גבעתי וסיים קורס קצינים במחזור ז'. במחזור ח' של הקורס שימש כמדריך.
פעילותו הפוליטית

עם הקמת המדינה היה ממארגני מסע הבחירות של מפלגת הלוחמים לאספה המכוננת. לאחר התפרקותה, הצטרף למפ"ם ונתמנה למזכיר החטיבה הצעירה של מפ"ם בתל אביב. עם הקרע במפלגה הצטרף לד"ר משה סנה והיה לחבר הוועד המרכזי של מפלגת השמאל הסוציאליסטי. הצטרף עם אותה מפלגה למק"י. לאחר הפילוג במק"י ב-1965 הצטרף לפלג שהתנתק מברית המועצות ונותר לתמוך בציונות, ונעשה חבר הוועד המרכזי והלשכה הפוליטית. ב-1967–1972 שימש כעורך הדף לספרות של ביטאון מק"י "קול העם".
מחקר

גינוסר למד ספרות עברית באוניברסיטת תל אביב. בשנת 1980 קיבל בה תואר שני; עבודת הגמר שלו הייתה בנושא "תחנות באופני ההתייחסות לארץ ישראל ובתיאור הראליה שלה בשירה העברית".
בשנת 1987 קיבל תואר דוקטור מאוניברסיטה זו, על דיסרטציה שכותרתה: "הספרות העברית ותנועת הפועלים הארץ-ישראלית בימי העלייה השלישית (תרע"ח-תרפ"ג)".
כיהן כחוקר במכון למורשת בן-גוריון בקריית שדה בוקר וכמרצה במחלקה ללשון ולספרות עברית באוניברסיטת בן-גוריון בנגב.
משפחתו

פנחס גינוסר נישא ליהודית לבית הלוי, אותה גייס קודם לכן לשורות הלח"י.
בשנת 1949 נולד בנם הבכור דרור וב-1956 בתם אורלי. המשפחה התגוררה בתחילה ברמת-גן.
לאחר שילדיהם בגרו הם עברו למדרשת בן-גוריון והתגוררו שם במשך כ-20 שנה.
ספרים שערך

בצאת לח"י מהמחתרת: פרוטוקול הוועידה הארצית הראשונה של לוחמי חירות ישראל / מבוא והערות: פנחס גינוסר, רמת גן: אוניברסיטת בר-אילן ('עיונים במחתרות ובמרי', 3), תשמ"ה-1985
הספרות העברית ותנועת העבודה / עורך: פנחס גינוסר, קריית שדה בוקר: המרכז למורשת בן-גוריון; באר שבע: אוניברסיטת בן-גוריון בנגב, תשמ"ט-1989.
פנחס גינוסר, אבי בראלי (עורכים), ציונות: פולמוס בן-זמננו, 'סדרת נושא' של עיונים בתקומת ישראל, תשנ"ז (1996).
אבי בראלי, פנחס גינוסר, גדעון כ"ץ (עורכים), עיונים בתקומת ישראל, 13, תשס"ג (2003).
אבי בראלי, פנחס גינוסר (עורכים), איש בסער: מחקרים ומסות על ז'בוטינסקי, 'סדרת נושא' של עיונים בתקומת ישראל, תשס"ד (2004).
צבי פישר

| --- | --- |

 לידה:  1841 ה'תר"א מזטור, הונגריה 
 פטירה:  1902 (בגיל 61 בערך) י"ד באדר ב' ה'תרס"ב ויינערן 
 מקום קבורה:  ויינערן
 מדינה:  הונגריה
 השכלה:  ישיבת אייזנשטאט  ישיבת פרשבורג
 מקום מגורים:  מזטור, אסוד, ויינערן
 מקום פעילות:  אסוד, ויינערן
 תקופת הפעילות:  1872–1902 (כ־30 שנה)
 השתייכות:  נאו-אורתודוקסיה
 רבותיו:  הרב אברהם שמואל בנימין סופר, הרב עזריאל הילדסהיימר
 אב:  עקיבא פישר 
 מספר צאצאים:  10
 
הרב צבי הירש פישר (ה'תר"א, 1841 – י"ד באדר ב' ה'תרס"ב, 1902) היה רב הונגרי, רבן של הערים אסוד ודוואוואניה (לעיתים: ויינערן).
ביוגרפיה

נולד בעיירה מזטור כבן בכור לשמונה אחיו לרב עקיבא פישר, שהיה לאחר מכן אב בית דין טט ולדבורה בילא. בשנת ה'תרט"ז החל ללמוד בישיבת אייזנשטט אצל הרב עזריאל הילדסהיימר ולאחר מכן למד בישיבת פרשבורג אצל הרב אברהם שמואל בנימין סופר (הכתב סופר).
בשנת ה'תרכ"ה נישא לבת דודתו צביה, בתו של הרב אבא חייא הירש, שהיה לאחר מכן דיין וראש בית הדין של סרד.
בשנת ה'תרל"ב (1872) מונה לרבה של אסוד, עיירה השוכנת בקרבת בודפשט, ולאחר מכן, בשנת ה'תרל"ח, מונה לרב קהילת דוואוואניה (ויינערן), מחוז יאס-נאג'קון-סולנוק, בה כיהן כרב למעלה משני עשורים, עד לפטירתו בפורים, י"ד באדר ב' התרס"ב, 1902, בגיל 61. נקבר בווינערן.
חידושיו וכתביו נדפסו בספר עטרת עקיבא.
משפחתו

על פי מסורת המשפחה, צאצא של הרב אדם בעל שם. בנוסף, צאצא למהר"ל מפראג, של הרב מנחם נחום מצ'רנוביל, מייסד חסידות צ'רנוביל, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד.
הרב פישר נישא לצביה, בת דודתו (האריכה ימים עד תרצ"ה, 1935), ולהם היו 10 ילדים, 5 בנות ו-5 בנים, בהם:
מרים (ה'תרכ"ו – ה'תרצ"ו) – נישאה לרב מרדכי אפרים פישל פישר, אב בית דין ויינערן ושארושפטק
הרב מרדכי ליב (ה'תרכ"ט – ה'תרנ"ד) – רבה של קהילת נג'קאטה. נהרג בתאונת רכבת, בגיל 25.
הרב בצלאל (ה'תרל"ח – כ"ג בניסן ה'תשכ"ו, 1966) – רבה של פאלנקא, טרנז'דאן, ורב בבודפשט
הערות שוליים

1 2  רפאל בן יעקב הלפרין, אטלס עץ חיים - יב, באתר אוצר החכמה
1 2 3 4 5 6 7 8  עקיבא בן מרדכי ליב פישר, עטרת עקיבא, באתר אוצר החכמה
↑  יצחק יוסף כהן, חכמי הונגריה והספרות התורנית בה, באתר אוצר החכמה (צפייה חופשית – מותנית ברישום)
1 2 3 4 5  קטלוג מכירה פומבית, יודאיקה ירושלים - טבת תשע"ג, באתר אוצר החכמה
↑  משה אלכסנדר זושא קינסטליכער, חודש בחדשו - לוח תשס"ד, באתר אוצר החכמה
↑  מכון זכרון, לתולדות משפחת רוזנבוים הירש, באתר אוצר החכמה
↑  ישכר בעריש גרינפלד - שמעון הירשלער, משפחת השמעוני, באתר אוצר החכמה
↑  קטלוג תפארת - 9, באתר אוצר החכמה
קאט

ערך זה עוסק במונח מתחום הקולנוע. אם התכוונתם למשמעות אחרת, ראו .
בשלבי הפוסט-פרודקשן של עריכה קולנועית  ועריכת וידאו, קאט (באנגלית: cut; מילולית: לחתוך, לגזור) הוא מונח שמשמעותו מעבר משוט אחד לשוט אחר, הן בעריכה של סרטים בפילם והן בעריכה של סרטים בוידאו. ה'קאט' הוא אחד מהמעברים השכיחים ביותר בין שני שוטים.
משמעות הביטוי נובעת מהמשמעות המילולית של הביטוי - לגזור - המתייחס לפעולה הפיזית של גזירת פילם או קלטת וידאו (טרם התפתחויות טכנולוגיות בתחום המחשבים שהפכו שיטות פעולה אלו למיושנות).
ראו גם

ג'אמפ קאט
חיתוך על תנועה
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
פרויקט 57

פרויקט 57 היה מיזם לניסוי בנשק גרעיני בסביבה פתוחה שנערך על ידי ארצות הברית במטווח חייל-האוויר נליס בשנת 1957. אזור הניסוי, הידוע כאזור 13, גובל בחלק הצפון-מזרחי של אתר הביטחון הלאומי נבדה.
פרויקט 57 היה מיזם שמטרתו בדיקת בטיחות. חומרי הנפץ הנפיצים ביותר של הנשק הגרעיני פוצצו באופן אסימטרי כדי לדמות פיצוץ לא מכוון. המטרה של הניסוי הייתה לאמת שלא יהיו תוצרים גרעיניים כתוצאה מהפיצוץ, וכן ללמוד את היקף זיהום הפלוטוניום שיגרם ממנו.
האזור המזוהם גודר תחילה, והציוד המזוהם נקבר במקום. בשנת 1981, מחלקת האנרגיה של ארצות הברית חיטאה את האתר והוציאה אותו מכלל פעולה. מאות אלפי יארדים מעוקבים של אדמה ופסולת הוצאו מאזור 13 והושלכו במתקן פסולת באתר הביטחון הלאומי נבדה.
פאנינו

| --- | --- |

 
 מאכלים
 סוג:  כריך 
 מטבח:  המטבח האיטלקי 
 מוצא:  איטליה 
 מרכיבים עיקריים:  לחם 
 
Panino Terracina היא מומחיות של מסעדה בטורונטו. מרכיבים: שינקן, סלט ארוגולה וגבינת בוקונצ'יני. ללא גריל.
פאנינו (באיטלקית: Panino, כלומר "לחם קטן", "לחמנייה") או פאניני (כריך) הוא כריך העשוי מלחם איטלקי (כגון צ'באטה ומיצ'טה), בדרך כלל מוגש חם לאחר צלייה או קלייה.
מאפיינים

כריך פאניני הוא במקור כריך איטלקי, אבל היום הוא התפשט לכמה מדינות. באיטליה מכינים כריך פאנינו בדרך כלל מלחמנייה או כיכר קטנה (מקבילותיהם האיטלקיות הן צ'באטה או רוזטה). הלחם נחתך לשניים, ואז מניחים סלמי, שינקן, גבינה ומורטדלה או בשרים קרים אחרים. לאחר הוצאתו מרשת הגריל, הוא מוגש בדרך כלל חם. כריך הפאנינו הקלוי, שהאיטלקים קוראים לו בשפה הרווחת קלי, מורכב משתי פרוסות לחם מחוממות בתנור כריכים, בדרך כלל ממולאות בשינקן (פרושוטו) וכמה חתיכות גבינה. במרכז איטליה ישנה גרסה פופולרית לכריך הפאנינו, בה מונחת פרוסת חזיר צלוי (פורצ'טה). הוא מוגש בפני עצמו, ללא רטבים או תוספות.
טרמינולוגיה

המילה האיטלקית פאנינו (panino) פירושה מאפה/לחם קטן/לחמנייה. הרבים הוא פאניני. מחוץ לאיטליה משתמשים במילה panini ביחיד (בדומה למילה סלמי, המציינת גם הוא שם עצם ברבים באיטלקית).
באופן כללי, משמעות המילה פאנינו היא כריך.
היסטוריה

אמנם ניתן לאתר את הופעת הפאניני בארצות הברית כבר בשנת 1956 ושמו נכתב כבר אפילו בספרי בישול של המאה ה-16, כריכים הפכו פופולריים רק בשנות ה-70 ובשנות ה-80 בסנדוויץ'-ברים הנושאים את הכינוי paninoteche. בעיקר, מסעדות אמריקאיות אופנתיות בניו יורק החלו לכלול את כריך הפניני בהיצע התפריט שלהן, שהפופולריות שלו התפשטה מאוחר יותר לערים אמריקאיות אחרות וכל מסעדה הכינה וריאציות פאניני שונות.
בשנות ה-80, השם paninaro (שהיא מילת סלנג ליצרני ומוכרי פאניני) הורחב גם כשם שניתן לסגנון הצעיר שהיה אופייני לבני נוער שנפגשו במסעדות אל פאנינו של מילאנו.
מאמרים קשורים

המטבח האיטלקי
ראו גם

למה כריכי פאניני הפכו כל כך פופולריים?
איך מכינים כריך פאניני?
כריכי פאניני איטלקיים רבים מתובלים בשום.
פרויקט אוילר

| --- | --- |

 סוג:  אתר אינטרנט 
 תקופת הפעילות:  2001–הווה (כ־23 שנים)
 מייסדים:  קולין יוז
 פרויקט אוילר
 
פרויקט אוילר (באנגלית: Project Euler) הוא אתר חידות מתמטיות-אלגוריתמיות. האתר קרוי על שמו של המתמטיקאי השווייצרי בן המאה ה-18, לאונרד אוילר, הנחשב למתמטיקאי הפורה ביותר מאז ומעולם. האתר הוקם בשנת 2001 על ידי קולין יוז (המכונה באתר "אוילר"), ומושך אליו מרחבי העולם חובבנים ומתמטיקאים כאחד. האתר כולל 904 חידות נכון ל - 25 באוגוסט 2024.
החידות באתר מתאפיינות בכך שהן מציגות לפותר בעיות להן פתרון כוח גס פשוט ומתבקש אך בלתי ישים על מחשבים בימינו - סיבוכיותו גבוהה מדי. לכן, הפותר נאלץ להפגין תובנה מתמטית למציאת שיטות יעילות יותר לפתרון הבעיה. עם פתרון כל חידה, נחשף בפני הפותר פורום בו משתפים ביניהם הפותרים השונים את השיטות בהן נעזרו לשם הפריה הדדית ולעידוד הפותרים לחשוב על שיטות נבונות יותר בהמשך.
האתר טוען כי לכל החידות פתרונות הדורשים זמן ריצה של דקה לכל היותר על מחשב ביתי ממוצע (אם כי התכנות והחשיבה הנדרשים על מנת להגיע לפתרונות אלה עשויים כמובן לקחת שעות ואף ימים). למעשה, קיימות בעיות באתר אשר ניתן לפתור עם דף ועט בלבד, ובהן ניתן להציג את הפתרון ללא שימוש בהרצת קוד על המחשב.
קאט דליה

| --- | --- |

 לידה:  29 ביולי 1990 (בת 34) מיאמי, ארצות הברית 
 שם לידה:  Katriana Sandra Huguet 
 מוקד פעילות:  ארצות הברית 
 תקופת הפעילות:  מ-2011 
 סוגה:  מוזיקת היפ הופ, פופ לטיני 
 שפה מועדפת:  אנגלית 
 חברת תקליטים:  אפיק רקורדס 
 katdahlia.com
 פרופיל ב-IMDb
 
קטרינה סנדרה יוגואט (באנגלית: Katriana Sandra Huguet; נולדה ב-29 ביולי 1990), המוכרת יותר בשם הבמה שלה קאט דליה (Kat Dahlia), וכן קאט יו (Kat Hue), היא זמרת-יוצרת וראפרית אמריקאית ממוצא קובני-לבנוני.
ביוגרפיה

קאט דליה נולדה ב-29 ביולי 1990 במיאמי, פלורידה.
ב-29 בפברואר 2012, היא הוציאה את המיני-אלבום הראשון שלה, Shades of Gray.
ב-1 במרץ 2013, היא הוציאה את הסינגל "Gangsta". השיר הגיע, בשיאו, למקום ה-12 במצעד השירים מתחת להוט 100, למקום ה-48 במצעד ה-R&B/היפ-הופ איירפליי, למקום ה-25 במצעד השירים הקצביים, למקום ה-40 במצעד שירי ה-R&B/היפ-הופ, למקום ה-45 במצעד שירי ה-R&B/היפ-הופ הדיגיטליים, למקום ה-28 במצעד המיינסטרים R&B/היפ הופ איירפליי, למקום ה-13 במצעד שירי ה-R&B, למקום ה-21 במצעד הסטרימינג של שירי R&B, למקום ה-25 במצעד השירים הקצביים איירפליי, למקום ה-15 במצעד סינגלי ה-R&B הדיגיטליים, למקום ה-13 במצעד ה-Heatseekers ולמקום התשיעי במצעד סינגלי R&B/היפ הופ.
ב-21 בנובמבר 2013, היא הוציאה את המיקסטייפ הראשון שלה, Seeds.
ב-2014, היא הוציאה את הסינגל "Crazy". השיר הגיע, בשיאו, למקום ה-45 במצעד השירים הלטיניים, למקום ה-26 במצעד השירים הקצביים איירפליי.
ב-2014, היא דורגה במקום השמיני ברשימת "Next Big Sound" של בילבורד.
ב-13 בינואר 2015, היא הוציא את אלבום האולפן הראשון שלה, My Garden. האלבום הגיע, בשיאו, למקום ה-54 בבילבורד 200, למקום ה-38 במצעד האלבומים המסחריים, למקום ה-38 במצעד האלבומים העכשוויים.
ב-2015, היא הוציאה את הסינגל "I Think I'm in Love". השיר הופיע (ללא קרדיט) בפרק "The Bed's Too Big Without You" של האנטומיה של גריי.
ב-9 במאי 2016, היא הוציאה את המיני-אלבום השני שלה, 20s, 50s, 100s.
ב-2016, היא הופיעה בשיר "La Negra Tiene Tumbao" של איימה ניבולה (אנ'). השיר הגיע, בשיאו, למקום ה-14 במצעד המוזיקה הטרופית איירפליי.
ב-4 במאי 2018, היא הוציאה, בשיתוף פעולה עם סאלאם רמי (אנ'), את המיני-אלבום השלישי שלה, South Beach Social Club.
ב-30 באוקטובר 2020, היא הוציאה את אלבום האולפן השני שלה, Seven.
ב-2021, היא הייתה אחת מהכותבים של השיר "Selfish Love" של די ג'יי סנייק וסלינה גומז ושל השיר "Pa' Mis Muchachas" של כריסטינה אגילרה, בקי ג'י וניקי ניקול בהשתתפות נטי פלוסו.
ב-2022, היא הייתה אחת מהכותבים של השיר "Suéltame" של כריסטינה אגילרה וטיני ושל השיר "Cuando Me Dé la Gana" של כריסטינה אגילרה.
פורד אנגליה

| --- | --- |

 מאפיינים כלליים
 יצרן:  פורד האנגלית
 שנות ייצור:  1940–1967
 מודל קודם:  פורד 7Y
 מודל אחריו:  פורד אסקורט
פורד אנגליה (באנגלית: Ford Anglia) היא מכונית מתוצרת בריטניה של חברת פורד. קיימת קרבה בינה לבין הפורד פרפקט והפורד פופולר. במותג "פורד אנגליה" נעשה שימוש לארבעה דגמים של מכוניות בין השנים 1940 ו־1967.
דגמים > פורד אנגליה E04A

זהו המודל הראשון של האנגליה; הושק ב־1940, ויוצר עד 1948. מדובר ברכב פשוט בעיקרו, מעיין מתיחת פנים של דגם אחר של פורד, ה־"פורד 7Y", שיוצר בשנים 1938–1939.
רובן היו שחורות, והן עוצבו בסגנון האופייני לתקופת שנות השלושים המאוחרות. האנגליה בעלת שתי הדלתות דמתה לדגם E93A, בעל 4 הדלתות, של הפורד פרפקט. הייצור, שנתעכב בעקבות סגירת מפעל פורד בימי מלחמת העולם השנייה, פסק ב־1948 אחרי שיוצרו 55,807 מכוניות.
דגמים > פורד אנגליה E494A

יוצרה בין 1949 ל־1953. מודל 1949 היה למעשה עיצוב מחדש של הדגם הקודם ברוח שנות הארבעים. שוב, גם כאן מדובר ברכב די ספרטני. אף על פי שהייצור של הדגם כפורד אנגליה פסק ב־1953, הוא נמשך כחלק מהפורד פופולר, עד 1959. על פי החישוב הכולל יוצרו 108,878 מכוניות.
דגמים > פורד אנגליה 100E

דגם שהושק ב־1953, ויוצר עד 1959 - בעיצוב שונה לגמרי מהקודמים. הדגם נמכר כפורד אנגליה בעלת שתי דלתות, או כפורד פרפקט בעלת ארבע דלתות. גם בשלב זה, המנוע היה מיושן יחסית ומנקי השמשה (ווישרים) היו עדיין מבוססי וואקום. עם זאת, המכוניות בדגם המדובר נמכרו היטב: 345,841 מכוניות. היו גם שתי גרסאות סטיישן-וואגון: האסקורט והסקווייר.
דגם "פורד Thames 300E" המסחרית, אשר יוצר בין השנים 1954–1961 התבסס על דגם "פורד אנגליה 100E" ופורד פרפקט 100E.
דגמים > פורד אנגליה 105E

זהו הדגם הסופי של האנגליה; הושק ב־1959, ויוצר עד 1967. בעיצוב החדש ניכרה השפעה אמריקאית, והוא לווה במנוע חדש, ואף בתיבת הילוכים בעלת ארבע מהירויות ובמגבים חשמליים (שני האחרונים היו חידוש עבור מכוניות פורד בריטיות). דגם זה של האנגליה נחשב התקדמות משמעותית ביחס לדגמים שקדמו לו.
דגמים > פורד סופר אנגליה 123E

במקביל ל־105E, נמכרו בין השנים 1962–1967 דגמי סופר אנגליה, עם מנוע גדול יותר (1198cc) ושיפורים נוספים. אותה מכונית נמכרה גם באירופה עצמה: האנגליה ספורטסמאן (Anglia Sportsman) הייתה דגם שיוחד בלבדית ליבשת. לקראת סוף מחזור הייצור ניסתה פורד שני צבעים מטאליים על האנגליה: האחד היה "חורפן כחול" (Blue Mink), שנצבעו בו כ-250 פרטים, והשני "זהב ונצייאני" (Venetian Gold) שנצבעו בו כ-500.
את דגם הפורד אנגליה החליפה הפורד אסקורט.
פורד אנגליה בתרבות

פורד אנגליה כחולה מדגם 105E מופיעה בספרהּ של ג'יי קיי רולינג "הארי פוטר וחדר הסודות". בספר המכונית שייכת לארתור ויזלי, אביו של אחת הדמויות הראשיות, רון ויזלי. ארתור ערך כמה "שיפוצים" קסומים ברכב, כך שהלה יוכל לעוף ולטוס באוויר, ולהכיל את כל בני משפחת ויזלי מרובת הילדים. הוא אף התקין ברכב מנגנון העושה אותו בלתי נראה. לפי דבריה של רולינג, ההשראה לשימוש במכונית זו באה עקב שזו הייתה מכוניתו של ידיד קרוב, לו אף הקדישה את הספר.
הפורד אנגליה הופיעה גם בסרט שבוסס על הספר. המכונית שהופיעה בסרט הוענקה כפרס בתחרות של עיתון ה"סאן", נמכרה וכעת מוצגת במוזיאון Cars of the Stars Motor Museum, בקסיק, שבצפון אנגליה.
תמונות

פורד אנגליה 100E
פורד אנגליה 105E (חלון אחורי בעל שיפוע, גאומטרית הפוך, בדומה לדגם פורד קונסול קלאסיק)
פורד אנגליה 105E, שנת 1965, סטיישן
פורד אנגליה 105E, שנת 1961
פורד אנגליה 123E
פורד אנגליה 123E, שנת 1965
פרסי המוזיקה של MTV אירופה 2021

| --- | --- |

 תאריך:  14 בנובמבר 2021
 מיקום:  הונגריה פאפ לאסלו ספורטסארינה, בודפשט, הונגריה
 מנחים:  סוויטי
 רשת שידור:  MTV
 זכייה במספר הפרסים הרב:  BTS (4)
 מספר המועמדויות הרב:  ג'סטין ביבר (7)
 →2020 2022←
 
טקס פרסי המוזיקה של MTV אירופה 2021 נערך ב-14 בנובמבר 2021 בפאפ לאסלו ספורטסארינה בבודפשט, הונגריה. זוהי הפעם הראשונה שהונגריה אירחה את הטקס. מנחת הטקס הייתה הזמרת והראפרית האמריקאית סוויטי.
ג'סטין ביבר הוא שיאן המועמדויות עם 7 מועמדויות, בעוד שדוג'ה קאט וליל נאז X עם 6 מועמדויות כל אחד.
הופעות

| אמנים> טקס מרכזי | שירים> טקס מרכזי |
| --- | --- |
אד שירן: "Overpass Graffiti" "Shivers"
סוויטי: "Tap In" "Best Friend" "Out Out"
Imagine Dragons J.I.D: "Enemy"
גריף: "One Night"
גירל אין רד: "Serotonin"
ואן ריפאבליק: "Run"
מאלומה Rayvanny: "Mama Tetema"
מונסקין: "MAMMAMIA"
קים פטרס: "Coconuts"
יאנגבלאד: "fleabag"
זוכים מועמדים

ההצבעה בקטגוריות הנבחרות החלה ב-20 באוקטובר באתר הרשמי של MTV.
| השיר הטוב ביותר | הקליפ הטוב ביותר |
| --- | --- |
אד שירן – "Bad Habits" דוג'ה קאט (בהשתתפות סיזה) – "Kiss Me More"  ג'סטין ביבר (בהשתתפות דניאל סיזר וגיביון) – "Peaches"  ליל נאז X – "Montero (Call Me by Your Name)"  אוליביה רודריגו – "Drivers License"  דה קיד לארוי וג'סטין ביבר – "Stay": ליל נאז X –‏ "Montero (Call Me by Your Name)" דוג'ה קאט (בהשתתפות סיזה) – "Kiss Me More"  אד שירן "Bad Habits"  ג'סטין ביבר (בהשתתפות דניאל סיזר וגיביון) – "Peaches"  נורמני (בהשתתפות קארדי בי) – "Wild Side"  טיילור סוויפט – "Willow"
שיתוף הפעולה הטוב ביותר: האמן הטוב ביותר
דוג'ה קאט (בהשתתפות סיזה) – "Kiss Me More" בלאק אייד פיז ושאקירה – "Girl like Me"  ליל נאז X וג'ק הארלו – "Industry Baby"  דה קיד לארוי וג'סטין ביבר – "Stay"  סילק סוניק – "Leave the Door Open"  דה ויקנד ואריאנה גרנדה – "Save Your Tears (Remix)": אד שירן דוג'ה קאט  ג'סטין ביבר  ליידי גאגא  ליל נאז X  דה ויקנד
הלהקה הטובה ביותר: המופע החדש הטוב ביותר
BTS אימאג'ין דראגונז  האחים ג'ונאס  ליטל מיקס  מונסקין  סילק סוניק: סוויטי גיביון  גריף  אוליביה רודריגו  ראו אלחנדרו  דה קיד לארוי
אמן הפופ הטוב ביותר: האמן האלקטרוני הטוב ביותר
BTS דוג'ה קאט  דואה ליפה  אד שירן  ג'סטין ביבר  אוליביה רודריגו: דייוויד גטה קלווין האריס  ג'ואל קורי  מרשמלו  סקרילקס  Swedish House Mafia
אמן הרוק הטוב ביותר: האמן האלטרנטיבי הטוב ביותר
מונסקין קולדפליי  פו פייטרס  אימאג'ין דראגונז  קינגס אוף ליאון  הקילרס: יאנגבלאד הלסי  לורד  משין גאן קלי  טוונטי ואן פיילוטס  וילו סמית'
אמן ההיפ הופ הטוב ביותר: האמן הלטיני הטוב ביותר
ניקי מינאז' קארדי בי  די ג'יי חאלד  דרייק  קניה וסט  מייגן די סטליון: מאלומה באד באני  ג'יי באלווין  ראו אלחנדרו  רוסליה  שאקירה
אמן הקיי-פופ הטוב ביותר: מופע הפוש הטוב ביותר
BTS ליסה  מונסטה X  NCT 127 (אנ')  רוזה  טווייס: אוליביה רודריגו 24kGoldn  פושי  גירל אין רד  גריף  ג'יי סי סטיוארט  Jxdn  לאטו  מדיסון ביר  רמי וולף  סנט ג'ון  דה קיד לארוי
המעריצים הגדולים ביותר: וידאו קליפ למטרה טובה
BTS אריאנה גרנדה  בלאקפינק  ג'סטין ביבר  ליידי גאגא  טיילור סוויפט: בילי אייליש – "Your Power" דמי לובאטו – "Dancing with the Devil"  גירל אין רד‏ – "Serotonin"  H.E.R. – "Fight for You"  הארי סטיילס – "Treat People with Kindness  ליל נאז X – "Montero (Call Me by Your Name)"